"อยู่ในความสงบ ให้ความเคารพต่อศาลด้วย
นั่นใครน่ะ"
"ศาลที่เคารพ นี่คือ คลีโอพัตรา
มหารานีอียิปต์ผู้ที่ความสัมพันธ์ฉาวของนาง ทำลายสองสุดยอดแม่ทัพแห่งโรมัน
และนำมาซึ่งการสูญสิ้นของสาธารณรัฐ"
"ศาลที่เคารพ นี่คือ คลีโอพัตรา
หนึ่งในสตรีผู้ทรงอำนาจมากที่สุด แห่งประวัติศาสตร์
รัชสมัยของพระนางนำมาซึ่งเสถียรภาพ และความเจริญสู่อียิปต์เป็นเวลาเกือบ 22 ปี"
"เอ่อ แล้วทำไมเราถึงไม่เคยรู้เลยล่ะ ว่าพระนางมีหน้าตาเป็นอย่างไร"
"ศิลปะและเรื่องราวส่วนใหญ่เกิดขึ้น ภายหลังช่วงพระชนม์ชีพของพระนาง
ในศตวรรษแรกของคริสต์ศักราช
เช่นเดียวกันกับบทประพันธ์ต่าง ๆ ที่ร้อยเรียงเกี่ยวกับพระนาง"
"แล้วเรารู้ข้อเท็จจริงอะไรบ้างล่ะ"
"คลีโอพัตราที่เจ็ด คือองค์สุดท้าย แห่งราชวงศ์ทาลาเมอิค (Ptolemeic Dynasty)
ชาวกรีกจากแคว้นมาซีโดเนียตระกูลหนึ่ง ที่ปกครองอิยิปต์
หลังจากที่ถูกยึดครอง โดยพระเจ้าอเล็กซานเดอร์มหาราช
พระนางครองราชย์ร่วมกับพระอนุชา ในอเล็กซานเดรีย
ซึ่งเป็นผู้ที่พระนางอภิเษกสมรสด้วย"
"จนกระทั่งทรงเนรเทศพระนางไป"
"แต่ว่าทั้งหมดนี้ มันเกี่ยวกับโรมอย่างไรล่ะ"
"อียิปต์เป็นรัฐบริวารของโรมันมานานแล้ว
และพระราชบิดาของคลีโอพัตรา ก็ทรงก่อหนี้สินก้อนโตไว้กับสาธารณรัฐ
หลังจากที่ปราชัยให้กับจูเลียส ซีซาร์ ในสงครามกลางเมืองกรุงโรมแล้ว
แม่ทัพปอมเปย์ได้มาขอลี้ภัยที่อียิปต์
แต่กลับถูกตัดสินประหารชีวิต โดยพระอนุชาของคลีโอพัตราแทน"
"ซีซาร์จะต้องชอบใจแน่ ๆ เลย"
"อันที่จริง เขาพบว่าการประหัตประหารนั้น ไม่เป็นที่เหมาะสมและเรียกร้องให้อียิปต์ชดใช้
เขาเกือบจะไปยึดอียิปต์ด้วยซ้ำ
แต่คลีโอพัตราก็ทรงโน้มน้าวเขา ให้คืนบัลลังก์แก่พระนาง"
"เราได้ยินมาว่าพระนางช่ำชอง ด้านการโน้มน้าวอยู่มากทีเดียว"
"แล้วจะทำไมล่ะ คลีโอพัตราเป็นหญิงที่น่าทึ่งจะตาย
พระนางทรงบัญชาการกองทัพตั้งแต่ 21 ชันษา
พูดได้หลายภาษา
และยังได้รับการศึกษาในนคร ที่มีห้องสมุดที่ดีที่สุดในโลก
และจากนักปราชญ์ผู้ยิ่งใหญ่ที่สุด บางคนในเวลานั้น"
"อืม"
"พระนางทรงเหนี่ยวรั้งซีซาร์ไว้ที่อียิปต์ อยู่หลายเดือนในยามที่โรมต้องการเขา"
"ซีซาร์ทำอะไรมากกว่าสุขสำราญ
เขาสนอกสนใจในวัฒนธรรม และภูมิปัญญาของอียิปต์
และเขาก็เรียนรู้อะไรตั้งมากมาย
เมื่อกลับถึงกรุงโรม เขาได้ปรับปรุงปฏิทินขึ้นใหม่
จัดทำสำมะโนประชากร
วางแผนจัดตั้งห้องสมุดสาธารณะ
และเสนอแผนโครงการ โครงสร้างพื้นฐานใหม่ ๆ มากมาย"
"ครับ ทั้งหมดนี้ฟังดูทะเยอทะยานมาก และนั่นจึงเป็นเหตุให้เขาถูกลอบสังหาร"
"อย่าไปโทษราชินี แทนที่จะโทษ ความประหลาดของการเมืองโรมสิ
หน้าที่ของพระนางคือการปกครองอิยิปต์ และพระนางก็ทรงทำได้ดีซะด้วย
พระนางทรงทำให้เศรษฐกิจมีเสถียรภาพ
บริหารระบบราชการทั้งแผ่นดิน
และจำกัดการโกงกินฉ้อฉล ของพวกพระและเหล่าขุนนาง
เมื่อเกิดภัยแล้ง พระนางก็ทรง เปิดยุ้งฉางให้แก่ราษฎร
และยกเลิกการเก็บภาษี
พระนางทรงทำทุกสิ่งทั้งหมดนี้ ขณะที่ คงไว้ซึ่งเสถียรภาพและเอกราชของอาณาจักร
โดยปราศจากการปฏิวัติใด ๆ ตลอดรัชสมัยของพระนาง"
"แล้วมันเกิดข้อผิดพลาดอะไรขึ้นล่ะ"
"หลังจากการตายของซีซาร์ ราชินีต่างแดน ก็อดที่จะแทรกแซงการเมืองโรมันไม่ได้"
"อันที่จริง พวกแบ่งฝักแบ่งฝ่ายโรมันต่างหาก ที่เข้าหาพระนางเพื่อร้องขอความช่วยเหลือ
และแน่ล่ะว่า พระนางก็ไม่มีทางเลือก จำต้องสนับสนุนออคเทเวียนกับมาร์ค แอนโทนี
เพื่อเป็นการแก้แค้นให้ซีซาร์ และเพื่อโอรสของพวกเขา"
"และอีกครั้ง พระนางได้ทรง ให้การสนับสนุนเป็นพิเศษแก่มาร์ค แอนโทนี"
"แล้วนั่นมันจะทำไมล่ะ
ไม่เห็นจะมีใครแยแส
เรื่องรัก ๆ ใคร่ ๆ ของซีซาร์ หรือแอนโทนี กับชู้รักที่มีมากมายเหลือคณานับเลยนี่
ทำไมพวกเราจึงคิดว่า พระนางยุแยงให้ความสัมพันธ์นี้ร้าวฉานล่ะ
แล้วทำไมถึงมีแต่สตรีทรงอำนาจเท่านั้น ที่ต้องถูกตัดสินด้วยเรื่องรัก ๆ ใคร่ ๆ"
"อยู่ในความสงบก่อน"
"คลีโอพัตรากับแอนโทนีคือความหายนะ
พวกเขาสร้างความเดือดดาลแก่สาธารณรัฐ ด้วยการเฉลิมฉลองที่น่าขัน
พวกเขาประทับอยู่บนบัลลังก์ทอง
และแต่งองค์ทรงเครื่องราวกับเทพเจ้า
จนกระทั่งออคเทเวียนโน้มน้าวทั้งโรมได้ ว่าพวกเขาลุ่มหลงในอำนาจราชทรัพย์"
"แต่ถึงกระนั้น ออคเทเวียน ก็เป็นคนที่โจมตีแอนโทนี
ยึดครองอียิปต์
และสถาปนาตั้งตนขึ้นเป็นจักรพรรดิ
ความกลัวของชาวโรมันต่ออิสตรีผู้มี อำนาจต่างหาก ที่ทำให้สาธารณรัฐสูญสิ้น
หาใช่ที่ตัวสตรีนางนั้นไม่"
"ช่างเหมือนกับเรื่องตลกร้าย"
เรื่องราวส่วนใหญ่ของคลีโอพัตรารอดพ้นมา ได้ด้วยบันทึกของศัตรูของพระนางในโรม
และผู้เขียนรุ่นหลังจึงค่อยมาแต่งเติมช่องว่าง ด้วยคำร่ำลือและทัศนคติแบบเหมารวม
เราอาจไม่มีวันล่วงรู้ความจริงทั้งหมด เกี่ยวกับชีวิตและการครองราชย์ของพระนาง
แต่เราสามารถแยกแยะเรื่องจริงจากคำร่ำลือ โดยการนำประวัติศาสตร์ขึ้นมาเป็นคดีพิจารณา